钦定古今图书集成/明伦汇编/氏族典/第602卷 > 《凌迪知万姓统谱》 > 长孙陈
## 钦定古今图书集成/明伦汇编/氏族典/第602卷 > 《凌迪知万姓统谱》 > 长孙陈

按《魏书长孙肥传》：“受兴弟陈，世祖时为羽林郎，征和
龙贼自西门出，将犯外围，陈击退之，追斩至长城下。
以功赐爵五等男。又从征凉州，为都将，进爵为子。迁
驾部尚书，复出为北镇都将。陈性宽厚，好学爱士。高
宗即位，进爵吴郡公，加安东将军。兴光二年卒，赠吴
郡王，谥曰恭。”